**«Кому вниз»** — украінскі рок-гурт. У альманахе мастацтвазнаўцы і музычнага крытыка Аляксандра Еўтушэнкі творчасць «Кому вниз» вызначана як «готык-фолк-індастрыял-рок».

Гісторыя
--------

Гурт створаны ў Кіеве ў 1988 годзе. Першыя запісы гурта (альбом «Падая вверх», 1989) уяўляе сабой постпанк з асобнымі элементамі дарквейва. Аднак ужо пачынаючы з 1990 года, музыка гурта змянілася ў бок індустрыяльнага року. З 1998 года гурт пачаў супрацоўнічаць з Украінскім гатычным парталам, у асобе яго ідэолага, Vitaliy Stranger, што некалькі змяніла кірунак руху праекта. У рамках гэтага супрацоўніцтва для гурта быў створаны сайт, асвятлялася дзейнасць гурта на інфармацыйных рэсурсах УГП, гурт з’явіўся на зборніку «Украінскай готыкі», а таксама УГП арганізоўваў шматлікія канцэрты гурта на Украіне і ў Еўропе: у 2001 годзе на найбуйнейшым у Польшчы фестывалі Castle Party, тройчы былі праведзены канцэрты «Кому вниз» на Wave Gotik Treffen (Германія): у 2002, 2004 і 2007 гадах, а ў 2006-м было арганізавана выступленне на Prague in Dark (Чэхія).

У 2003 годзе гурт пачынае працаваць з студыяй Tridens Records, якая арганізуе выданне кампазіцый «Кому вниз» ва Украіне і за мяжой: у 2003 на зборніку «Украинская готика», у 2008 была выдадзена кампазіцыя «Кому вниз» на зборніку «Gotham» (Германія). У 2005-м кампазіцыі гуртоў «Кому вниз» і Gray/scale трапілі ў еўрапейскую кампіляцыю «Dark East» (Польшча). Таксама творы «Кому вниз», «Холодне сонце», Dust Heaven з’явіліся на польскіх зборніках «Castle Party» у 2001, 2005 і 2006 гадах.

У перыяд з 1999—2009 гадах «Кому вниз» некалькі разоў выступалі на галоўным гатычным фестывалі Украіны — «Дзети Ночи: Чорна Рада».

Цяпер гурт актыўна выступае ва Украіне і ў іншых краінах свету і рыхтуецца да выпуску новага альбома.

Басіст Сяргей Сцепаненка памёр 18 лістапада 2022 года.

Склад гурта
-----------

* Уладзіслаў Малюгін (гітара, акустыка, вакал).
* Сяргей Сцепаненка (бас-гітара).
* Яўген Разін (ударныя, вакал).
* Андрэй Серада (клавішы, вакал, аўтар).

Дыскаграфія
-----------

### Альбомы і сінглы

* **Падая вверх** (1989)
* **Кому вниз** (1990)
* **In Kastus** (1996)
* **In Kastus In Vivo** (1999, Live)
* **Ab Ovo Usque Ad Mala** (2007,ЕР)
* **4** (2014)
* **IDEM, 2345** (2016)(ЕР)
* **Tüśtäneń Pškadema (сінгл, 2021)**

### Іншыя выданні

* **Рок-екзистенція** (1997, Live)
* **Легенди українського року: Кому Вниz** (2003)
* **Коллекция альбомов в формате MP3** (2006, MP3)
* **Реформація: 25 Пунктів** (2009)

Зноскі
------

1. ↑  КОМУ ВНИЗ **(нявызн.)**.  Альманах Олександра Євтушенка. Архівавана з першакрыніцы 28 лютага 2014. Праверана 20 лютага 2014.
2. ↑  Помер засновник легендарного рок-гурту «Кому Вниз» Сергій Степаненко - Главком **(нявызн.)**. Архівавана з першакрыніцы 20 лістапада 2022.

Літаратура
----------

* *Євтушенко, О. М.* Андрій Середа та «Кому вниз»: Музика Високого Духу / О. М. Євтушенко. — К.: Атлант ЮЕмСі, 2008. — 64 с. — (Стозір'я. Бібліотека української родини : творці музики). — ISBN 978-966-8968-20-4. Архівавана 24 студзеня 2011.

Спасылкі
--------

* *Олександр Євтушенко*. Українсько-британський рок **(нявызн.)**.  День (16 кастрычніка 2008). Праверана 20 лютага 2014.
* *Олександр Євтушенко*. Українські готи: герої та декорації **(нявызн.)**(недаступная спасылка).  Український тиждень (10 жніўня 2009). Архівавана з першакрыніцы 15 верасня 2009. Праверана 20 лютага 2014.
* *Олександр Павлов*. «Кому вниз»: новий альбом у новому році **(нявызн.)**.  Deutsche Welle (28 снежня 2009). Праверана 20 лютага 2014.

|  |  |
| --- | --- |
| ⚙️   У сацыяльных сетках | Facebook · Твітэр |
| Фота, відэа і аўдыё | YouTube |
| Тэматычныя сайты | Discogs · Internet Movie Database · MusicBrainz |